III วิ่ง 7% โบรกเชียร์ “ซื้อ” เป้า 17.10 บ. ชี้กำไรปี 66 ทะลุ 600 ล้าน
III บวก 7% ลุ้นกำไรไตรมาส 4/65 โตต่อเนื่อง โบรกชี้ปี 66 ทะลุ 600 ล้าน รับจีนเปิดประเทศ แนะนำราคาเป้าหมาย 17.10 บ.
III บวก 7% ลุ้นกำไรไตรมาส 4/65 โตต่อเนื่อง โบรกชี้ปี 66 ทะลุ 600 ล้าน รับจีนเปิดประเทศ แนะนำราคาเป้าหมาย 17.10 บ.
17 ก.พ. 2566

ผู้สื่อข่าวรายงานว่า วันนี้ (17 ก.พ.66) ราคาหุ้น บริษัท ทริพเพิล ไอ โลจิสติกส์ จำกัด (มหาชน) หรือ III ณ เวลา 10:30 น. อยู่ที่ระดับ 15.10 บาท บวก 1 บาท หรือ 7.09% สูงสุดที่ระดับ 15.20 บาท ต่ำสุดที่ระดับ 14.40 บาท ด้วยมูลค่าการซื้อขาย 66.65 ล้านบาท

บล.คิงส์ฟอร์ด ระบุในบทวิเคราะห์ ว่า คาดไตรมาส 4/65 ผลประกอบการจะยังคงเติบโตต่อเนื่อง หนุนจาก High Season ของธุรกิจ Air freight ตามปริมาณเที่ยวบินที่ฟื้นตัว ส่วนปี 66 ทางฝ่ายวิจัยคาดการณ์กําไรสุทธิอยู่ที่ 614 ล้านบาท เติบโต 17% จากงวดเดียวกันของปีก่อน รับอานิสงส์จีนเปิดประเทศส่งผลให้จำนวนไฟล์ทบินและปริมาณพื้นที่ใต้ท้องเครื่องมากขึ้น รวมถึงรับรู้ส่วนแบ่งกําไรของ ANI เข้ามามากขึ้นหลัง ANI ซื้อหุ้นที่เหลืออีก 80% ของ Asia GSA (M) ก่อนที่จะยื่น Filing เตรียม Spin-off ANI ในช่วงไตรมาส 2/66 โดยคาดว่า ANI จะสร้างกําไรในปี 66-67 ราว 870 ล้านบาท และ 1 พันล้านบาท แนะนำราคาเป้าหมาย 17.10 บาท